નાસિક: ભૂમાતા બ્રિગેડનાં અધ્યક્ષા તૃપ્તિ દેસાઈએ મહારાષ્ટ્રના નાસિક સ્થિત કપાલેશ્વર મંદિરના ગર્ભ ગૃહમાં પ્રવેશ કરવાનો પ્રયાસ કર્યા બાદ પોલીસે તેમને કસ્ટડીમાં લીધાં હતાં અને આજે સવારે તેમને છોડી મૂક્યા બાદ તેઓ જ્યારે પુણે જઈ રહ્યાં હતાં ત્યારે તેમના પર હુમલો થતાં તેમને ઘાયલ અવસ્થામાં નાસિકની એક હોસ્પિટલમાં દાખલ કરવામાં આવ્યાં છે. આ હુમલામાં તેમની કારને પણ નુકસાન પહોંચ્યું છે. તૃિપ્ત દેસાઈ કપાલેશ્વર મંદિરના ગર્ભ ગૃહમાં પૂજા કરવા નાસિક જઈ રહ્યાં હતાં ત્યારે તેમને સ્થાનિક લોકોના વિરોધનો સામનો કરવો પડ્યો હતો.